CELEX: 62018CA0310
Language: lt
Date: 2018-09-19 00:00:00
Title: Byla C-310/18: 2018 m. rugsėjo 19 d. Teisingumo Teismo (pirmoji kolegija) sprendimas (Spetsializiran nakazatelen sad (Bulgarija) prašymas priimti prejudicinį sprendimą) – baudžiamoji byla prieš Emil Milev (Prašymas priimti prejudicinį sprendimą — Prejudicinio sprendimo priėmimo skubos tvarka procedūra — Teismų bendradarbiavimas baudžiamosiose bylose — Direktyva (ES) 2016/343 — Nekaltumo prezumpcija — Vieši pareiškimai dėl kaltės — Teisių gynimo būdai — Suėmimo teisėtumo kontrolė)

12.11.2018   
            
            
               LT
            
            
               Europos Sąjungos oficialusis leidinys
            
            
               C 408/32
            
         
      2018 m. rugsėjo 19 d. Teisingumo Teismo (pirmoji kolegija) sprendimas (Spetsializiran nakazatelen sad (Bulgarija) prašymas priimti prejudicinį sprendimą) – baudžiamoji byla prieš Emil Milev
      (Byla C-310/18) (1)
      
      ((Prašymas priimti prejudicinį sprendimą - Prejudicinio sprendimo priėmimo skubos tvarka procedūra - Teismų bendradarbiavimas baudžiamosiose bylose - Direktyva (ES) 2016/343 - Nekaltumo prezumpcija - Vieši pareiškimai dėl kaltės - Teisių gynimo būdai - Suėmimo teisėtumo kontrolė))
      (2018/C 408/41)
      Proceso kalba: bulgarų
      
         Prašymą priimti prejudicinį sprendimą pateikęs teismas
      
      
         Spetsializiran nakazatelen sad
      
      
         Šalis pagrindinėje baudžiamojoje byloje
      
      Emil Milev
      
         Rezoliucinė dalis
      
      2016 m. kovo 9 d. Europos Parlamento ir Tarybos direktyvos (ES) 2016/343 dėl tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimo 3 straipsnis ir 4 straipsnio 1 dalis turi būti aiškinami taip, kad pagal juos nedraudžiama priimti preliminarių procesinio pobūdžio sprendimų, kaip antai teismo sprendimo pratęsti suėmimą, grindžiamų įtarimais arba kaltę patvirtinančiais įrodymais, su sąlyga, kad šiuose sprendimuose suimtas asmuo nenurodomas kaip kaltas. Tačiau ši direktyva nereglamentuoja sprendimų dėl suėmimo priėmimo sąlygų.
      
         (1)  OL C 268, 2018 7 30.